CELEX: 62009CN0393
Language: fi
Date: 2009-10-05 00:00:00
Title: Asia C-393/09: Ennakkoratkaisupyyntö, jonka Nejvyšší správní soud (Tšekin tasavalta) on esittänyt 5.10.2009 — Bezpečnostní softwarová asociace — Svaz softwarové ochrany v. Ministerstvo kultury

16.1.2010   
            
            
               FI
            
            
               Euroopan unionin virallinen lehti
            
            
               C 11/14
            
         Ennakkoratkaisupyyntö, jonka Nejvyšší správní soud (Tšekin tasavalta) on esittänyt 5.10.2009 — Bezpečnostní softwarová asociace — Svaz softwarové ochrany v. Ministerstvo kultury
   (Asia C-393/09)
   2010/C 11/24
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Nejvyšší správní soud
   
      Pääasian asianosaiset
   
   
      Kantaja: Bezpečnostní softwarová asociace — Svaz softwarové ochrany
   
      Vastaaja: Ministerstvo kultury
   
      Ennakkoratkaisukysymykset
   
   
               1)
            
            
               Onko tietokoneohjelmien oikeudellisesta suojasta 14.5.1991 annetun neuvoston direktiivin 91/250/ETY 1 artiklan 2 kohtaa tulkittava siten, että ilmaisu ”kaikkia tietokoneohjelman eri ilmaisumuotoja” käsittää myös tietokoneohjelman graafisen käyttöliittymän tai sen osan, kun on kyse tietokoneohjelman tekijänoikeudellisesta suojaamisesta teoksena tämän direktiivin mukaisesti?
            
         
               2)
            
            
               Jos vastaus ensimmäisen kysymykseen on myöntävä, merkitseekö sellainen televisiolähetystoiminta, jossa katsojilla on mahdollisuus saada aistihavainto tietokoneohjelman graafisesta käyttöliittymästä tai sen osasta, joskin ilman mahdollisuutta aktiivisesti hallita tätä ohjelmaa, tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY 3 artiklan 1 kohdassa tarkoitettua teoksen saattamista yleisön saataviin?